આ અંગે મળતી માહિતી અનુસાર સુરત જિલ્લાના પલસાણા ખાતે આવેલ નાગરાજ બીલ્ડીંમાં રૂમ નંબર 4 માં રહેતા અને મુળ ડોમારટોલા, તા,નારદીપુર જી,નવાદા બીહારનો વતની અભિષેકકુમાર દીપનારાયણ પ્રસાદ નાઓ બલેશ્વવર ગામની સીમમાં કાલાઘોડા ઇકો પાર્કમાં સંગમ ફેસન પ્રા.લી કંપનીમાં કામ કરતો હતો. ત્યારે મીલમાં કામ કરતી વખતે જેટ મશીનની બાજુમાં પંખો ખસેડવા જતા અચાનક કરંટ લાગતા તે પંખાથી દુર ફેકાઇ ગયો હતો. જેને માથાના ભાગે ગંભીર ઇજા થતાં તેનું મોત નીપજયું હતું. બનાવ અંગે પલસાણા પોલીસે અકસ્માત મોતનો ગુનો નોંધી આગળની કાર્યવાહી હાથ ધરી છે.